Այսօր ավարտվել է Կարեն Դեմիրճյանի անվան մարզահամերգային համալիրի հինգերորդ հարկադիր աճուրդը: Ավելի ճիշտ այն պարզապես չի կայացել, քանի որ գնային առաջարկ չի արվել: Օրենքի համաձայն՝ գնորդ չհայտնվելուց հետո հարկադիր աճուրդը համարվում է չկայացած, եւ հայտարարվում է նորը, որում լոտի գնային առաջարկը իջեցվում է 10 տոկոսով: Հիշեցնենք, որ մայիսի 19-ին ԴԱՀԿԾ-ի կողմից աճուրդի հանված շինության մեկնարկային գին էր սահմանվել 19,3 մլրդ դրամը, իսկ այսօր՝ ժամը 13:00-ին փակված հինգերորդ աճուրդում այդ գինն արդեն 12,6 մլրդ էր: